Legal Document

Category: 3

Text:
14. ΝΟΜΟΘΕΤ. ΔΙΑΤΑΓΜΑ υπ' αριθ. 542 της 13 Σεπτ./6 Οκτ. 1941 Περί λειτουργίας των εν Ελλάδι επιχειρήσεων παραγωγής και διανομής ηλεκτρικής ενεργείας. Άρθρ.1.-(Προέβλεπε τον υπό του Υπουργού της Συγκοινωνίας καθορισμόν των επιχειρήσεων παραγωγής ηλεκτρ. ενεργείας, αίτινες ήθελον εξακολουθούσι λειτουργούσαι κατά την διάρκειαν των εκ του πολέμου ανωμάλων συνθηκών). Άρθρ.8.-1.Αι υπό του παρόντος νόμου καθοριζόμεναι μεταβολαί εις τας συμβατικάς υποχρεώσεις των αναδόχων ή οι περιορισμοί χρήσεως του ηλεκτρικού ρεύματος, ουδέν δικαίωμα δύναται να δημιουργήση υπέρ τρίτων. 2.Δια Δ/των εκδοθησομένων προτάσει του Υπουργού της Συγκοινωνίας καθορισθήσονται αι τυχόν αναγκαίαι λεπτομέρειαι προς εκτέλεσιν του παρόντος νόμου. 3.Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. 15 ΝΟΜΟΘΕΤ. ΔΙΑΤΑΓΜΑ υπ' αριθ. 922 της 12/12 Ιαν. 1942 Περί συμπληρώσεως του υπ' αριθ. 542/1941 Ν.Δ/τος Τροποποιείται το μη ισχύον πλέον άρθρ. 6 του ανωτέρω Ν.Δ/τος. Σχετικά και τα: α)Ν.Δ. 1031 της 18/20 Φεβρ. 1942 περί τροποποιήσεως του Ν.Δ. 542/41. β)Ν.Δ. 1801 της 21 Αυγ./1 Οκτ. 1942 περί συμπληρώσεως του Ν.Δ. 542/1941. Άρθρ.2.-(Προέβλεπεν άρσιν της ισχύος των τιμολογίων ηλεκτρ. ενεργείας και αναπροσαρμογήν τούτων ή καθορισμόν νέων τιμολογίων). Άρθρ.3.-1.(Προέβλεπε την κάλυψιν των τυχόν ελλειμμάτων εκμεταλλεύσεως των ανωτέρω επιχειρήσεων δια δανείων παρεχομένων υπό της Τραπέζης της Ελλάδος). 2.Το επί τη ενάρξει των ομαλών συνθηκών χρεωστικόν υπόλοιπον του λογαριασμού τούτου, προσαυξανόμενον κατά τους μέχρι της αυτής χρονολογίας δεδουλευμένους τόκους, μετατρέπεται εις δάνειον προς την επιχείρησιν επί τω αυτώ επιτοκίω, εξοφληθησόμενον τοκοχρεωλυτικώς εις χρόνον ουχί μακρότερον των δέκα ετών. 3.Αι λεπτομέρειαι του ανοίγματος του κατά την παρ. 1 του παρόντος άρθρου τοκοφόρου λογαριασμού, ως και τα της μετατροπής τούτου εις τοκοχρεωλυτικόν δάνειον θέλουσι καθορισθή κοινή συμφωνία Τραπέζης και επιχειρήσεως. Σελ. 116 4-6.(Αναφέρονται εις την διαδικασίαν εγκρίσεως των κατά την παρ. 1 δανείων). Άρθρ.4.-"1.Μετά την επάνοδον των κατά τ' ανωτέρω ομαλών συνθηκών θέλουσι καθορισθή οι οριστικοί τύποι τιμολογίων πωλήσεως ηλεκτρικής ενεργείας των εν Ελλάδι επιχειρήσεων παραγωγής, μεταφοράς και διανομής ηλεκτρικής ενεργείας, είτε προνομιακαί τυγχάνουν αύται, είτε δημοτικαί είτε επί απλή αδεία, ακολουθουμένης της κατωτέρω διαδικασίας. 2.α)Πας ανάδοχος επιθυμών την αναθεώρησιν των τιμολογίων πωλήσεως ηλεκτρικής ενεργείας υποβάλλει εις το Υπουργείον Βιομηχανίας (Γενικήν Διεύθυνσιν Ηλεκτρισμού), δια δικαστικού κλητήρος σχετικήν αίτησιν περιέχουσαν λεπτομερώς τας απόψεις αυτού ως την  αναθεώρησιν των τιμολογίων βάσει των διατάξεων της επομένης παρ. 4. Αντίγραφον της ανωτέρω αιτήσεως δέον να κοινοποιήση δια δικαστικού κλητήρος ο ανάδοχος εντός πέντε το πολύ ημερών εις τον μετ' αυτού συμβληθέντα Δήμον (ή Κοινότητα) οίτινες υποχρεούνται εντός μηνός από της εις αυτούς κοινοποιήσεως της άνω αιτήσεως να γνωστοποιήσωσιν επίσης δια δικαστικού κλητήρος, εις το Υπουργείον Βιομηχανίας και τον ανάδοχον τας επί της αιτήσεως του αναδόχου αντιρρήσεις και εν γένει απόψεις αυτών. Αι αντιρρήσεις και απόψεις του Δήμου (ή Κοινότητος) δέον να έχωσιν εγκριθή υπό του οικείου δημοτικού ή κοινοτικού συμβουλίου εις εφ' άπαξ συνεδρίασιν αυτού κατά παρέκκλισιν των κειμένων διατάξεων του κώδικος της περί Δήμων και Κοινοτήτων νομοθεσίας. β)Την αναθεώρησιν των τιμολογίων δύναται επίσης να ζητήση ο ενδιαφερόμενος Δήμος (ή Κοινότης) όστις εν τοιαύτη περιπτώσει θέλει κοινοποιήσει δια δικαστικού κλητήρος εις το Υπουργείον Βιομηχανίας (Γεν. Διεύθυνσιν Ηλεκτρισμού), και εντός το πολύ πέντε ημερών εις τον ανάδοχον, σχετικήν αίτησιν αναθεωρήσεως των τιμολογίων μετά των απόψεων αυτών, ο δε ανάδοχος οφείλει εντός μηνός από της εις αυτόν κοινοποιήσεως της αιτήσεως του Δήμου (ή της Κοινότητος) να γνωστοποιήση δια δικαστικού κλητήρος εις το Υπουργείον Βιομηχανίας και τον οικείον Δήμον (ή Κοινότητα) τας τυχόν αντιρρήσεις και εν γένει απόψεις αυτού. 13.Δ.γ.12-14 Ηλεκτρικές Εγκαταστάσεις γ)Την αναθεώρησιν των τιμολογίων δύναται επίσης να διατάξη και ο Υπουργός Βιομηχανίας δι' εγγράφου προσκλήσεώς του παραδιδομένης επί αποδείξει εις τε τον ανάδοχον και τον Δήμον (ή Κοινότητα), δι' ης καλεί τούτους να υποβάλωσι τας απόψεις αυτών εντός μηνός από της λήψεως της ως άνω προσκλήσεως. Αι απόψεις του Δήμου (ή Κοινότητος) δέον να εγκριθώσιν υπό του οικείου δημοτικού (ή Κοινοτικού) συμβουλίου εις εφ' άπαξ συνεδρίασιν αυτού, κατά παρέκκλισιν της περί Δήμων και Κοινοτήτων νομοθεσίας. δ)Εντός δεκαπέντε ημερών από της λήξεως των κατά τας άνω περιπτώσεις προθεσμιών δικαιούνται ο τε ανάδοχος και ο Δήμος (ή Κοινότητες) να υποβάλωσιν επί αποδείξει και απ' ευθείας εις το Υπουργείον Βιομηχανίας συμπληρωματικόν υπόμνημα περί απόψεων αυτών επί της αναθεωρήσεως. Η εκ μέρους του αναδόχου παράλειψις της κοινοποιήσεως της αιτήσεως αναθεωρήσεως προς τον Δήμον (ή Κοινότητα) εντός της ως άνω προθεσμίας καθιστά την αίτησιν τούτου απαράδεκτον. Το αυτό ισχύει και δια την αίτησιν του Δήμου (ή της Κοινότητος). Η παράλειψις υποβολής υπομνημάτων υπό του αναδόχου του Δήμου (ή της Κοινότητος) δεν εμποδίζει την εκ μέρους του Υπουργείου Βιομηχανίας διαδικασίαν της αναθεωρήσεως. ε)Επί πάσης περιπτώσεως αναθεωρήσεως αποφαίνεται ο Υπουργός Βιομηχανίας μετά γνώμην του παρά τω Υπουργείω Βιομηχανίας Συμβουλίου Ενεργείας. Η απόφασις αύτη δημοσιευομένη εν περιλήψει εις την Εφημερίδα της Κυβερνήσεως, καθορίζει τους οριστικούς τύπους τιμολογίων, των οποίων η ισχύς, υποχρεωτική ούσα δια τε τον ανάδοχον ή τον Δήμον (ή την Κοινότητα) άρχεται από της 1ης του επομένου της δημοσιεύσεως μηνός. ς)Μέχρι της εκδόσεως της κατά την παρ. 4 αποφάσεως του Υπουργού Βιομηχανίας, τα προσωρινά τιμολόγια πωλήσεως ηλεκτρικής ενεργείας καθορίζονται κατά τα μέχρι σήμερον ισχύοντα υπό του Υπουργού Βιομηχανίας κατόπιν γνώμης του Συμβουλίου Ενεργείας. 3.α)Δια τον καθορισμόν των τιμολογίων πωλήσεως ηλεκτρικής ενεργείας θέλουσι ληφθή υπ' όψιν αι δαπάναι εκμεταλλεύσεως ως αύται καθορίζονται υπό της παρ. 1 του άρθρ. 2 του Νόμ. 542/1941 και της παρ. 8 του άρθρ. 1 του Νόμ. 228/1943, ως επίσης και τα τυχόν δημιουργηθέντα ελλείμματα από της εφαρμογής του Νόμ. 18 του 1944 εκ της μη εξυπηρετήσεως των ανωτέρω δαπανών δια των εφαρμοσθέντων τυχόν έκτοτε ανεπαρκών τιμολογίων. Προς καθορισμόν όμως των ελλειμμάτων ληφθήσονται επίσης υπ' όψιν προς  συμψηφισμόν αι γενόμεναι έκτοτε πιστοδοτήσεις της Τραπέζης της Ελλάδος ή ιδιωτών καλυφθείσαι εξ επιβαρύνσεως των τιμολογίων πωλήσεως ρεύματος, ως και η παροχή εις τας επιχειρήσεις υπό του Κράτους μηχανημάτων και υλικών. β)Τα καθοριζόμενα τιμολόγια υπό μορφήν τύπου θα αποτελούν μέγιστα όρια τιμής, άτινα δύνανται να εφαρμόσωσιν οι ανάδοχοι, δεν θέλουσιν όμως συσχετισθή με την επιτυγχανομένην εκάστοτε κατανάλωσιν, ουδέ δύνανται να περιλαμβάνωσι συντελεστάς εις χρυσάς δραχμάς. 4.α)Η διάρκεια των τε προνομιακών συμβάσεων και των επί απλή αδεία λειτουργουσών την 28 Οκτ. 1940 εγκαταστάσεων παρατείνεται κατά χρόνον ίσον προς την από 1 Σεπτ. 1939 (χρονολογίας εκρήξεως του δευτέρου Παγκοσμίου Πολέμου) μέχρι της κατά την παραγρ. 1 του άρθρ. 1 του παρόντος επανόδου εις ομαλάς συνθήκας περίοδον, ασχέτως της χορηγηθείσης ήδη δια του Νόμ. 5887/1933 τριετούς παρατάσεως. β)Αι εν ταις συμβάσεσι καθοριζόμεναι προθεσμίαι εξαγοράς παρατείνονται επίσης επί ίσον προς το ανωτέρω χρονικόν διάστημα. γ)Των κατά τ' ανωτέρω στοιχεία α' και β΄ παρατάσεων εξαιρούνται αι βάσει προνομιακών συμβάσεων, κυρωθεισών δι' ειδικού νόμου, λειτουργούσαι επιχειρήσεις, επί των οποίων δεν εφηρμόσθησαν τα άρθρ. 1 και 2 του Ν.Δ. 542/1941. δ)Αι διατάξεις του Ν.Δ. 642/1948 παραμένουσιν εν ισχύϊ. 5.Αι διατάξεις του Ν.Δ. 542/1941 και των μετέπειτα συμπληρώσεων και τροποποιήσεων αυτού ως και του παρόντος Ν.Δ/τος όσον αφορά τον καθορισμόν των οριστικών τιμολογίων, ισχύουσι δι' απάσας τας προ της 28ης Οκτ. 1940 λειτουργούσας Επιχειρήσεις. Αι διατάξεις αύται εφαρμόζονται επίσης προκειμένου και περί της αναθεωρήσεως των προσωρινών τιμολογίων των από της απελευθερώσεως και εντεύθεν χορηγηθεισών νέων αδειών. 6.Δι' αποφάσεων του Υπουργού Βιομηχανίας καθορισθήσονται, κατόπιν γνώμης του Συμβουλίου Ενεργείας, αι εν ταις προνομιακαίς συμβάσεσι και απλαίς αδείαις ηλεκτρικών εγκαταστάσεων αναφερόμεναι κυρώσεις εκ προστίμων, συναρτήσει προς το εκάστοτε ισχύον τιμολόγιον". Το άρθρ. 4 αντικατεστάθη ως άνω δια του άρθρ. 2ου Ν.Δ. 2694/1953. Άρθρ.5.-(Αναφέρεται εις την φορολογίαν καταναλώσεως ηλεκτρ. ρεύματος του Νόμ. ΓΦΛΖ', ήτις κατηργήθη και του Α.Ν. 1524/1953). Άρθρ.6.-(Προέβλεπε την επιβολήν περιορισμών εις την κατανάλωσιν ηλεκτρ. ενεργείας. Βλ. ήδη Α.Ν. 674/1945). Σελ. 117 Ηλεκτρικές Εγκαταστάσεις 13.Δ.γ.14 Άρθρ.7.-"Χρόνος επανόδου εις τας ομαλάς συνθήκας δια πάσαν περίπτωσιν εφαρμογής διατάξεων αυτού (του Ν.Δ. 552/1941) από τούτου, ορίζεται η πρώτη του επομένου μηνός από της ισχύος του παρόντος". Το άρθρ. 7 αντικατεστάθη ως άνω δια του άρθρ. 2ου Ν.Δ. 2694 της 10/11 Οκτ. 1953. Προηγουμένως, δια της υπ' αριθ. 66976 της 14/16 Ιουν. 1952 αποφάσεως Υπουργών Οικονομικών και Βιομηχανίας είχε κηρυχθή η επάνοδος των ομαλών συνθηκών των προβλεπομένων κατά την οικονομίαν του Ν.Δ. 542/1941 από της 1 Ιουλ. 1952, ωρίσθη δε ότι από της ημερομηνίας ταύτης θα έπαυε πάσα παράτασις των προνομιακών συμβάσεων ηλεκτρισμού ως και των απλών αδειών ηλ/σμού.